smcproject/ml-wiki-sentences huggingface dataset:
ഹെലൻ ക്ലാർക്ക് ന്യൂസിലാൻഡിന്റെ 37 മത്തെ പ്രധാനമന്ത്രിയായിരുന്നു.
അദ്ദേഹം പൊതു തെരഞ്ഞെടുപ്പിലൂടെ അധികാരത്തിൽ വന്ന ആദ്യത്തെ ദീർഘകാലം സേവനം അനുഷ്ഠിക്കുകയും ചെയ്തിട്ടുള്ള വനിതാ പ്രധാനമന്ത്രി കൂടിയാണു്.
2009 മുതൽ ഹെലൻ ക്ലാർക്ക് യുനൈറ്റഡ് നാഷണൽ ഡവലപ്പ്മെന്റ് പ്രോഗ്രാം ഭരണാധികാരിയായി പ്രവർത്തിയ്ക്കുന്നു.
ക്ലാർക്ക് ഓക്ക്‌ലാന്റ് യൂണിവേഴ്സിറ്റിയിൽ നിന്നു 1974 ൽ ബുരുദം നേടി ന്യൂസിലാൻഡിലെ ലേബർപാർട്ടിയിൽ യുവത്വത്തിൽ തന്നെ പ്രവർത്തനം തുടങ്ങി.
സർവ്വകലാശാലയിൽ 1970 മുമ്പേ ജൂനിയർ ലക്ചറായി ജോലിചെയ്യവേ ക്ലാർക്ക് പ്രാദേശിക രാഷ്ട്രീയ പരവർത്തനത്തിൽ ഏർപ്പെട്ടിരുന്നു.
ആകാലയളവിൽ ഒരു സ്ഥാനത്തേയ്ക്കും തെരഞ്ഞെടുക്കപ്പെട്ടിരുന്നില്ല.
1975 ൽ അദ്ദേഹം പൈക്കോ യിൽ ലേബർ ഇൻ റൂറലിൽ രണ്ടാം സ്ഥാനത്ത് വരെ എത്തിയിരുന്നു.
അവലംബം http://www.nzhistory.net.nz/people/helen-clark ↑ ↑
ഹെലൻ (അഭിനേത്രി) ഇംഗ്ലീഷ് വിലാസം https://ml.wikipedia.org/wiki/Helen_Richardson_Khan
1960 മുതൽ 1980 വരെ ബോളിവുഡ് ചലച്ചിത്ര രംഗത്ത് തന്റെ നൃത്തത്തിന്റെ മികവിൽ പ്രസിദ്ധി നേടിയ ഒരു നടിയാണ് ഹെലൻ എന്നറിയപ്പെടുന്ന ഹെലൻ ജൈരാഗ് റിച്ചാഡ്സൺ ഖാൻ (ജനനം:  ഒക്ടോബർ 21, 1939).
അക്കാലത്തെ ഹിന്ദി ചലച്ചിത്രങ്ങളിൽ ഹെലൻ അവതരിപ്പിച്ചിട്ടുള്ള കാബറേ നൃത്തരംഗങ്ങളാണ് പ്രധാനമായും ശ്രദ്ധേയമായത്.
ഇന്ത്യയിലെ കാബറേ ക്യൂൻ എന്നാണ് ഹെലൻ അറിയപ്പെട്ടിരുന്നത്.
പിന്നണിഗായികയായിരുന്ന ആശ ബോസ്‌ലേ ആയിരുന്നു ഹെലൻ അവതരിപ്പിച്ചിട്ടൂള്ള മിക്ക ഗാനരംഗങ്ങളിലും പാടിയിട്ടുള്ളത്.
ഒരു ആംഗ്ലോ ഇന്ത്യൻ കുടുംബത്തിൽ ഒരു ഫ്രഞ്ച് പിതാവിനും ബാമർ മാതാവിനും ലണ്ടനിൽ ജനിച്ചു.
ഒരു സഹോദരനും, സഹോദരിയും ഉണ്ട്.
രണ്ടാം ലോകമഹായുദ്ധകാലത്ത് തന്റെ പിതാവ് മരണമടഞ്ഞു.
പിന്നീട് കുടുംബം മുംബൈയിലേക്ക് മാറി.
1951 ലാണ് ഹെലന് അഭിനയിക്കാൻ ഒരു അവസരം ലഭിച്ചത്.
അവാരാ , ശബിസ്താൻ എന്നീ ചിത്രങ്ങളിൽ ഒരു നർത്തകിയായി അഭിനയിക്കാൻ അവസരം ലഭിച്ചു.
പിന്നീട് 1952 ൽ അലിഫ് ലൈല എന്ന ചിത്രത്തിലും 1953 ൽ ഹൂർ-ഏ-അറബ് എന്ന ചിത്രത്തിലും നൃത്ത രംഗങ്ങളിൽ അഭിനയിച്ചു.
ഈ ചിത്രങ്ങളിൽ ഒരു പടിഞ്ഞാറൻ ശൈലിയിൽ നൃത്തം അവതരിപ്പിക്കുന്നതിലാണ് ഹെലൻ ശ്രദ്ധേയയായത്.
പക്ഷേ, തന്റെ അഭിനയ ജീവിതത്തിലെ ഒരു പ്രധാൻ ഹിറ്റ് ചിത്രം 1958 ലെ മേരാ നാം ചിൻ ചിൻ ചു എന്ന ചിത്രമായിരുന്നു.
ഇതിനു ശേഷം ധാ‍രാളം അവസരങ്ങൾ ഹെലനെ തേടി വന്നു.
ഷോലെ എന്ന എക്കാലത്തേയും മികച്ച ചിത്രത്തിലും ഹെലൻ ഒരു നൃത്ത രംഗം അവതരിപ്പിച്ചിട്ടൂണ്ട്.
2000 ൽ അതിഥി താരമായി മോഹബ്ബത്തേൻ എന്ന ചിത്രത്തിൽ അഭിനയിച്ചു.
പക്ഷേ, ഹെലൻ അഭിനയരംഗത്ത് നിന്ന് വിടപറഞ്ഞു.
ഹെലൻ വിവാഹം ചെയ്തിരിക്കുന്നത് സലിം ഖാനെയാണ്.
1980 ൽ വിവാഹം കഴിഞ്ഞ സലിം ഖാന്റെ രണ്ടാം ഭാര്യയാണ് ഹെലൻ.
ഇവർ അർപിത എന്ന കുട്ടിയെ ദത്തെടുത്തിട്ടുണ്ട്.
പക്ഷേ, സലിം ഖാന്റെ ആദ്യ ഭാര്യയിൽ ഉണ്ടായ മക്കൾ, സൽമാൻ ഖാൻ , അർബാസ് ഖാൻ , സൊഹേൽ ഖാൻ എന്നിവർ ഇപ്പോൾ ബോളിവുഡിൽ അഭിനേതാക്കളാണ്.
അവലംബം കൂടുതൽ വായനക്ക് Pinto, Jerry.
Helen; The Life and Times of an H Bomb .
New Delhi: Penguin Books India, 2006.
പുറത്തേക്കുള്ള കണ്ണികൾ Rediff magazine profile of Helen ഇന്റർനെറ്റ് മൂവി ഡാറ്റാബേസിൽ നിന്ന് Helen
ഹെലൻ ആർച്ച്ഡേൽ ഇംഗ്ലീഷ് വിലാസം https://ml.wikipedia.org/wiki/Helen_Archdale
ഒരു സ്കോട്ടിഷ് ഫെമിനിസ്റ്റും സഫ്രാജിസ്റ്റും പത്രപ്രവർത്തകയുമായിരുന്നു ഹെലൻ അലക്സാണ്ടർ ആർച്ച്ഡേൽ (നീ റസ്സൽ) (25 ഓഗസ്റ്റ് 1876 - 8 ഡിസംബർ 1949) .
വിമൻസ് സോഷ്യൽ ആന്റ് പൊളിറ്റിക്കൽ യൂണിയന്റെ ഷെഫീൽഡ് ബ്രാഞ്ച് സംഘാടകയും പിന്നീട് ലണ്ടനിലെ തടവുകാരുടെ സെക്രട്ടറിയുമായിരുന്നു ആർച്ച്ഡേൽ.
ഒന്നാം ലോകമഹായുദ്ധത്തിൽ സജീവമായിരുന്ന ആർച്ച്ഡേൽ 1914 ൽ വനിതാ കാർഷിക തൊഴിലാളികൾക്കായി ഒരു പരിശീലന ഫാം ആരംഭിച്ചു.
1917 ൽ ക്വീൻ മേരീസ് ആർമി ആക്സിലറി കോർപ്സിൽ ഒരു ക്ലറിക്കൽ വർക്കറായി സേവനമനുഷ്ഠിച്ചു.
1918 ൽ ദേശീയ സേവന മന്ത്രാലയത്തിലെ വനിതാ വകുപ്പിലേക്ക് മാറുകയും ചെയ്തു.
ബ്രിട്ടീഷ് സർവ്വകലാശാലയിൽ ചേരുന്ന ആദ്യത്തെ വനിതാ സംഘമായ എഡിൻ‌ബർഗ് സെവൻ ലെ ഒരംഗമായ ഹെലൻ ഇവാൻസ് (നീ കാർട്ടർ) (1834–1903)ന്റെയും ദി സ്കോട്ട്‌സ്മാൻ എഡിറ്ററും സ്കോട്ടിഷ് പത്രപ്രവർത്തകനായ അലക്സാണ്ടർ റസ്സൽ (1814–1876), എന്നിവരുടെ മകളായി ബെർവിക്ഷയറിലെ നെന്തോർണിൽ ആർച്ച്ഡേൽ ജനിച്ചു.
സെന്റ് ആൻഡ്രൂസിലെ സെന്റ് ലിയോനാർഡ്സ് സ്കൂളിലും പിന്നീട് സെന്റ് ആൻഡ്രൂസ് യൂണിവേഴ്സിറ്റിയിലും (1893–1894) ആർച്ച്ഡേൽ വിദ്യാഭ്യാസം നേടി, അവിടെ ആദ്യത്തെ വനിതാ ബിരുദധാരികളിൽ ഒരാളായിരുന്നു.
1901-ൽ അവർ ഇന്ത്യയിൽ നിലയുറപ്പിച്ച ക്യാപ്റ്റൻ തിയോഡോർ മോണ്ട്ഗോമറി ആർച്ച്ഡെയ്ലിനെ വിവാഹം കഴിച്ചു.
ഇന്ത്യയിൽ അവളുടെ സമയത്തെക്കുറിച്ച് കൂടുതൽ അറിയില്ല.
1908-ൽ സ്‌കോട്ട്‌ലൻഡിലേക്ക് മടങ്ങിയെത്തിയ അവർ ഉടൻ തന്നെ വിമൻസ് സോഷ്യൽ ആൻഡ് പൊളിറ്റിക്കൽ യൂണിയനിൽ (WSPU) ചേർന്നു.
1910-ൽ അതിന്റെ ഷെഫീൽഡ് ബ്രാഞ്ച് ഓർഗനൈസർ ആയി.
അഡെലെ പാൻഖർസ്റ്റിനെ ലിവ്-ഇൻ ഗവർണറായി നിയമിച്ചു 1911-ൽ ലണ്ടനിലേക്ക് മാറുകയും തടവുകാരുടെ സെക്രട്ടറി സ്ഥാനം ഏറ്റെടുക്കുകയും ചെയ്തു.
എഴുത്തുകാരനായും പത്രപ്രവർത്തകയായും ആർച്ച്‌ഡെയ്ൽ പ്രവർത്തിച്ചിട്ടുണ്ട്.
1912 ഒക്‌ടോബർ മുതൽ ഡബ്ല്യുഎസ്പിയു പ്രസിദ്ധീകരണങ്ങളായ ദി സഫ്‌രാഗെറ്റിൽ അവർ വിവിധ തലങ്ങളിൽ പ്രവർത്തിച്ചു.
1915 മുതൽ അതിന്റെ പിൻഗാമിയായ ബ്രിട്ടാനിയയ്‌ക്കായി അവർ എഴുതി.
1920-ൽ മാർഗരറ്റ് റോണ്ട സ്ഥാപിച്ച ടൈം ആൻഡ് ടൈഡ് ('വെയ്റ്റ് ഫോർ നോ ഹാൻ') എന്ന രാഷ്ട്രീയ-സാഹിത്യ പ്രതിവാര അവലോകനത്തിന്റെ ആദ്യ എഡിറ്ററായിരുന്നു അവർ.
1930-കളിൽ അവർ ദി ടൈംസ്, ഡെയ്‌ലി ന്യൂസ്, ക്രിസ്ത്യൻ സയൻസ് മോണിറ്റർ, ദി സ്കോട്ട്‌സ്മാൻ എന്നിവയിൽ ലേഖനങ്ങൾ സംഭാവന ചെയ്തു.
രാഷ്ട്രീയ ജീവിതം വിമൻസ് സോഷ്യൽ ആൻഡ് പൊളിറ്റിക്കൽ യൂണിയൻ (ഡബ്ല്യുഎസ്പിയു) നേതാക്കൾ, ഫ്ലോറ ഡ്രമ്മണ്ട്, ക്രിസ്റ്റബെൽ പാൻഖർസ്റ്റ്, ആനി കെന്നി, എമെലിൻ പാൻഖർസ്റ്റ്, ഷാർലറ്റ് ഡെസ്പാർഡ് എന്നിവരുമായി മറ്റ് രണ്ട് പേരുടെ യോഗം.
1906 - 1907
1909 ഒക്ടോബർ 9-ന് എഡിൻബർഗിൽ നടന്ന ഒരു WSPU പ്രകടനത്തിൽ ആർച്ച്ഡെയ്ൽ പങ്കെടുത്തു.
ആ മാസത്തിന് ശേഷം ഹന്നാ മിച്ചൽ, അഡെല പാൻഖർസ്റ്റ്[6], മൗഡ് ജോക്കിം, കാതറിൻ കോർബറ്റ് എന്നിവരോടൊപ്പം ഡണ്ടിയിൽ വെച്ച് അവളെ അറസ്റ്റ് ചെയ്തു.
സ്ത്രീകളെ ഒഴിവാക്കിയിരുന്ന പ്രാദേശിക എംപി വിൻസ്റ്റൺ ചർച്ചിൽ നടത്തിയ ഒരു യോഗം തടസ്സപ്പെടുത്തിയതിന് ശേഷമാണ് സമാധാന ലംഘനത്തിന് അവരെ ശിക്ഷിച്ചത്.
അവരുടെ അറസ്റ്റിനെത്തുടർന്ന്, ഒക്ടോബർ 20-ന്, എല്ലാവരും നിരാഹാരസമരം നടത്തി, പത്ത് ദിവസത്തെ തടവിന് ശേഷം നാല് ദിവസത്തെ ജയിൽവാസത്തിന് ശേഷം വിട്ടയച്ചു ജയിൽ ഗവർണറും മെഡിക്കൽ സൂപ്പർവൈസറും വിലയിരുത്തി, അവളുടെ 'കോൺഫിഗറേഷൻ' കാരണം ആർച്ച്‌ഡെയ്‌ലിന് 'നിർബന്ധിതമായി ഭക്ഷണം നൽകുന്നത് പ്രത്യേകിച്ചും ബുദ്ധിമുട്ടാണ്'.
അനാക്രിയൺ ഇംഗ്ലീഷ് വിലാസം https://ml.wikipedia.org/wiki/Anacreon അനാക്രിയൺ
ബി.സി. 570 - 480 കാലഘട്ടത്തിൽ ജീവിച്ചിരുന്ന ഒരു യവനകവിയായിരുന്നു അനാക്രിയൺ .
അയോണിയയിൽ തിയോസ് എന്ന സ്ഥലത്തു ജനിച്ചു.
ബി.സി. 545-ആമാണ്ടോടടുപ്പിച്ചു പേർഷ്യക്കാർ അയോണിയ ആക്രമിച്ചപ്പോൾ ത്രേസിൽ കുടിയേറി.
പോളിക്രെറ്റീസിന്റെ ക്ഷണപ്രകാരം സാമോസിലേക്കു പോയി.
പോളിക്രെറ്റീസ് വധിക്കപ്പെട്ടതോടെ 521-ആമാണ്ട് ആഥൻസിൽ ഹിപ്പാർക്കസിന്റെ കൊട്ടാരത്തിലേക്കു താമസം മാറ്റി.
514 വരെ അവിടെയും, അതിനുശേഷം എക്കിക്രാറ്റിഡാസിന്റെ രക്ഷാധികാരത്തിൽ തെസലിയിലും കഴിഞ്ഞു.
അഥീനിയൻമാർ ഇദ്ദേഹത്തെ അത്യന്തം ബഹുമാനിച്ചിരുന്നു.
പെരിക്ലിസിന്റെ പിതാവായ സാന്തിപ്പാസിന്റെ പ്രതിമയ്ക്കടുത്ത് ഇദ്ദേഹത്തിന്റെ ഒരു പ്രതിമ അവർ സ്ഥാപിച്ചു.
അനാക്രിയൺ മദ്യാസക്തനും സ്ത്രീലമ്പടനുമായിരുന്നുവെന്നാണ് ഐതിഹ്യം .
മദ്യത്തേയും പ്രേമത്തേയും പ്രകീർത്തിക്കുന്ന അനേകം ഭാവഗീതങ്ങൾ ഇദ്ദേഹം എഴുതിയിട്ടുണ്ട്.
ഇത്തരം കവിതകൾ ഉൾക്കൊള്ളുന്ന 5 ഗ്രന്ഥങ്ങൾ അലക്സാണ്ഡ്രിയയിൽ ഉണ്ടായിരുന്നുവെന്നു പറയപ്പെടുന്നു.
എന്നാൽ അവയുടെ ഏതാനും ഭാഗങ്ങൾ മാത്രമേ ഇപ്പോൾ അവശേഷിച്ചിട്ടുള്ളു.
സരളമനോഹരമാണ് അനാക്രിയണിന്റെ കാവ്യശൈലി.
പിൽക്കാല കവികൾ പലരും ഇദ്ദേഹത്തെ അനുകരിക്കാൻ ശ്രമിച്ചിട്ടുണ്ട്.
അനാക്രിയൺ കവിതകളുടെ സ്വാധീനം റോമൻ കവിയായ ഹോരറസിന്റെ (ബി.സി. 65-8) കൃതികളിൽ കാണാം.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനാക്രിയൺ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അനാച്ഛാദനം ഇംഗ്ലീഷ് വിലാസം https://ml.wikipedia.org/wiki/Anaachadanam
തങ്കം മൂവീസിനു വേണ്ടി എം. രാജൂമാത്തൻ നിർമിച്ച മലയാളചലച്ചിത്രമാണ് അനാച്ഛാദനം .
1969 ജനുവരി 3-ന് കേരളത്തിൽ പ്രദർശന തുടങ്ങി.
വിമലാറിലിസ് ആയിരുന്നു ചിത്രം വിതരണം ചെയ്തത്.
അഭിനേതാക്കൾ പ്രേം നസീർ ടി.എസ്. മുത്തയ്യ പി.ജെ. ആന്റണി എൻ. ഗോവിന്ദൻകുട്ടി സി.എ. ബാലൻ വാണക്കുറ്റി രാമൻപിള്ള അടൂർ ഭാസി ഷീല ജയഭാരതി റാണി ചന്ദ്ര സുകുമാരി ശാന്താദേവി ബേബി രാജി.
പിന്നണിഗായകർ പി. ജയചന്ദ്രൻ പി. സുശീല ബി. വസന്ത അണിയറപ്രവർത്തകർ ബാനർ -  തങ്കം മൂവീസ് വിതരണം - വിമലാ ഫിലിംസ് കഥ, തിരക്കഥ, സംഭാഷണം -  തോപ്പിൽ ഭാസി സംവിധാനം -  എം കൃഷ്ണൻ നായർ നിർമ്മാണം -  രാജു എം മാത്തൻ ഛായാഗ്രഹണം -  കൃഷ്ണൻകുട്ടി ചിത്രസംയോജനം - ജി വെങ്കിട്ടരാമൻ അസിസ്റ്റന്റ് സംവിധായകർ -  ടി ഹരിഹരൻ കലാസംവിധാനം -  തിരുവല്ല ബേബി ഗാനരചന -  വയലാർ രാമവർമ്മ സംഗീതം -  ജി ദേവരാജൻ.
ഗാനം ആലാപനം 1 ഒരു പൂ തരുമോ പി. സുശീല 2 അരിപിരി വള്ളി ആയിരം വള്ളി പി സുശീല, ബി വസന്ത 3 മിഴി മീൻ പോലെ പി സുശീല 4 മധുചന്ദ്രികയുടെ പി ജയചന്ദ്രൻ 5 പെണ്ണിന്റെ മനസ്സിൽ പി ജയചന്ദ്രൻ.
അവലംബം പുറത്തേക്കുള്ള കണ്ണികൾ മലയാളചലച്ചിത്രം ഡേറ്റാബേസിൽ നിന്ന് അനാച്ഛാദനം സിനീമാലയം ഡേറ്റാബേസിൽ നിന്ന് Archived 2010-06-20 at the Wayback Machine .
അനാച്ഛാദനം
[[വർഗ്ഗം: ]]
അനാട്ടോമിക്കൽ തെറാപ്യൂട്ടിൿ കെമിക്കൽ ക്ലാസിഫിക്കേഷൻ സിസ്റ്റം
ഔഷധങ്ങളിലെ ചേരുവകളെ അടിസ്ഥാനമാക്കി അവ ഏതെല്ലാം അവയവങ്ങളെ അല്ലെങ്കിൽ ഏതുതരത്തിലാണ് പ്രവർത്തിക്കുന്നതെന്നു മുൻനിർത്തി ലോകാരോഗ്യസംഘടനയുടെ നിയന്ത്രണത്തിൽ നടത്തുന്ന ഒരു ഔഷധവർഗ്ഗീകരണരീതിയാണ് അനാട്ടോമിക്കൽ തെറാപ്യൂട്ടിൿ കെമിക്കൽ ക്ലാസിഫിക്കേഷൻ സിസ്റ്റം (Anatomical Therapeutic Chemical Classification System)‌.
അനാട്ടമി ഓഫ് മെലൻഘൊളി ഇംഗ്ലീഷ് വിലാസം https://ml.wikipedia.org/wiki/The_Anatomy_of_Melancholy 'അനാട്ടമി'-യുടെ 1638-ലെ പതിപ്പിന്റെ പുറംചട്ട റോബർട്ട് ബർട്ടൺ
1621-ൽ ഇംഗ്ലീഷ് പാതിരിയും എഴുത്തുകാരനുമായ റോബർട്ട് ബർട്ടൻ(1577-1640) പ്രസിദ്ധീകരിച്ച്, ഇംഗ്ലീഷ് ഭാഷയിലെ ക്ലാസിക്കുകളിൽ ഒന്നായി മാറിയ അസാമാന്യഗ്രന്ഥമാണ് അനാട്ടമി ഓഫ് മെലൻഘൊളി (Anatomy of Melancholy) അഥവാ വിഷാദത്തിന്റെ ശരീരഘടന .
ഏതു സാഹിത്യശാഖയിൽ പെടുന്നതെന്ന് പറയാൻ ബുദ്ധിമുട്ടുള്ള ഈ കൃതി എല്ലാ സാഹിത്യത്തിലേയും ഏറ്റവും അതിശയകരമായ ഗ്രന്ഥങ്ങളിലൊന്നെന്ന് വിശേഷിപ്പിക്കപ്പെട്ടിട്ടുണ്ട്.
'അനാട്ടമി'-യുടെ കർത്താവായ റോബർട്ട് ബർട്ടൻ ഓക്സ്ഫോർഡിൽ സെയിന്റ് തോമസ് പള്ളിയിലെ വികാരി ആയിരുന്നു.
നിത്യം വിഷാദപീഡിതനായിരുന്ന അദ്ദേഹം ബോഡ്‌ലിയൻ ഗ്രന്ഥശാലയിലെ പുസ്തകങ്ങളിൽ ആശ്വാസം കാണാൻ ശ്രമിച്ചു.
ബർട്ടന്റെ വായനയിൽ എല്ലാ വിജ്ഞാനശാഖകളിലേയും പുസ്തകങ്ങൾ ഉൾപ്പെട്ടു.
തത്ത്വചിന്തയിലും, ദൈവശാസ്ത്രത്തിലും, ജ്യോതിശാസ്ത്രത്തിലും, ജ്യോതിഷത്തിലുമെല്ലാം അദ്ദേഹം പരിജ്ഞാനം നേടി.
നല്ല ജ്യോതിഷിയായിരുന്ന ബർട്ടൺ, സ്വന്തം മരണസമയവും ജ്യോതിഷം ഉപയോഗിച്ച് കണക്കാക്കിവച്ചു.
ആ പ്രവചനം ഫലിച്ചതിലെ കൃത്യതകൊണ്ട്, തന്റെ വൈദഗ്ദ്ധ്യം തെളിയിക്കാനായി ബർട്ടൺ ആത്മഹത്യചെയ്തതാണെന്ന് മരണശേഷം ഓക്സ്ഫോർഡിൽ സംശയം പരന്നിരുന്നുവെന്ന് പറയപ്പെടുന്നു.
പശ്ചാത്തലം, ശൈലി
വൈദ്യശാസ്ത്രഗ്രന്ഥമെന്ന മട്ടിലാണ് അവതരിപ്പിച്ചിരിക്കുന്നതെങ്കിലും 'അനാട്ടമി' തനതായൊരു സാഹിത്യശാഖയിൽ പെടുന്ന ഗ്രന്ഥമാണെന്ന് പറയാം.
വിഷാദാവസ്ഥയുടെ വൈദ്യശാസ്ത്രമെന്ന പ്രഖ്യാപിതവിഷയത്തിൽ ഒതുങ്ങി നിന്നല്ല ബർട്ടൻ എഴുതുന്നത്.
ശാസ്ത്രവും, തത്ത്വചിന്തയും, ജീവിതനിരീക്ഷണവും അദ്ദേഹത്തിന്റെ രചനയിൽ സമ്മേളിക്കുന്നു.
വിഷാദാവസ്ഥയെ മനുഷ്യഭാവങ്ങളുടേയും ചിന്തയുടേയും പരിശോധനക്കുള്ള കണ്ണാടിയായി ഉപയോഗിക്കുകയാണ് ഗ്രന്ഥകർത്താവ് ചെയ്യുന്നത്.
ഈ ലക്‌ഷ്യം സാധിക്കാനായി പതിനേഴാം നൂറ്റാണ്ടിലെ ഒരു ഗ്രന്ഥശാലയിലെ മുഴുവൻ ഗ്രന്ഥങ്ങളേയും ബർട്ടൺ അണിനിരത്തുന്നു.
അനാട്ടമിയുടെ രചനയിലേയ്ക്ക് തന്നെ നയിച്ചതെന്തെന്ന് ബർട്ടൻ തുടക്കത്തിൽ തന്നെ തുറന്നുപറയുന്നുണ്ട്: "വിഷാദവസ്ഥയിൽ നിന്ന് ഒഴിഞ്ഞുനിൽക്കാനുള്ള ശ്രമത്തിന്റെ ഭാഗമായി ഞാൻ വിഷാദാവസ്ഥയെക്കുറിച്ചെഴുതുന്നു", എന്നദ്ദേഹം സമ്മതിക്കുന്നു.
വിഷാദപീഡിതനായിരുന്ന ബർട്ടൻ, അനാട്ടമിയിൽ ലക്‌ഷ്യമിട്ടത് നേരമ്പോക്കും ആനന്ദവുമാണ്.
അതിനാൽ ഏതെങ്കിലുമൊരു പ്രമേയത്തിൽ കേന്ദ്രീകരിച്ച് എഴുതാൻ അദ്ദേഹം ശ്രദ്ധിച്ചില്ല.
വിഷയ വൈവിദ്ധ്യവും, ആഖ്യാനത്തിലെ വഴിതിരിവുകളും, നിരീക്ഷണബഹുലതയും ഈ കൃതിയുടെ പ്രത്യേകതകളാകാൻ അതാണ് കാരണം.
വൈദ്യശാസ്ത്രഗ്രന്ഥം, ചരിത്രരേഖ എന്നീ നിലകളിലുള്ള ശക്തികൾക്കപ്പുറം, ദഹവും, ദുരാത്മാക്കളും, അമേരിക്കയുടെ ഭൂമിശാസ്ത്രവും എല്ലാം ചേർന്ന അതിന്റെ അതിരില്ലാത്ത പരപ്പും ഓരോപുറത്തും കേൾക്കാവുന്ന ഗ്രന്ഥകാരന്റെ സവിശേഷസ്വരവുമാണ്  'അനാട്ടമി'-ക്ക് ആരാധകരെ നേടിക്കൊടുത്തത്.
ഗൗരവവും ഹാസ്യവും കലർന്ന ഈ ഗ്രന്ഥത്തിന് ജീവൻ നൽകുന്നത് ഗ്രന്ഥകാരന്റെ ഫലിതബോധമാണ്.
" ബർട്ടന്റെ ശൈലിയിലെ കാടുകയറ്റവും ബഹുകാര്യവ്യഗ്രതയും പലപ്പോഴും ബോധധാരാ രീതിയിലെത്തി രചനക്ക് ഉശിരുനൽകി വായനക്കാരനെ ആനന്ദിപ്പിക്കുന്നു.
എഴുതിയത് വീണ്ടും വീണ്ടും തിരുത്തിയെഴുതി മെച്ചപ്പെടുത്തുന്നത് പതിവാക്കിയിരുന്ന ബർട്ടന്റെ ജീവിതകാലത്തുതന്നെ, അനാട്ടമിയുടെ പരിഷ്കാരിച്ച് വിപുലീകരിച്ച അഞ്ച് പതിപ്പുകൾ ഇറങ്ങി.
എന്നാൽ പിൽക്കാലത്ത് പലപ്പോഴും, പ്രത്യേകിച്ച് 1676-നും 1800-നും ഇടക്ക്, ഇതിന്റെ പ്രതികൾ ലഭ്യമല്ലായിരുന്നു.
മൂലകൈയെഴുത്തുപ്രതികളൊക്കെ നഷ്ടമായിപ്പോയതിനാൽ പിൽക്കാലത്തെ പതിപ്പുകളൊക്കെ ആശ്രയിച്ചത് ബർട്ടന്റെ ജീവിതകാലത്ത് പ്രസിദ്ധീകരിച്ച പതിപ്പുകളെയാണ്.
പകർപ്പവകാശകാലം പിന്നിട്ട അനാട്ടമിയുടെ ആദ്യപതിപ്പുകൾ ഇപ്പോൾ പ്രോജക്ട് ഗുട്ടൺബർഗ്ഗ് അടക്കം പല ഉറവിടങ്ങളിലും പൂർണ്ണരൂപത്തിൽ ലഭ്യമാണ്.
പുതകത്തിന്റെ കാര്യത്തിലുണ്ടായ വർദ്ധിച്ച താത്പര്യവും അത് പകർപ്പവകാശകാലം പിന്നിട്ടുവെന്നതും അടുത്ത കാലത്ത് അനാട്ടമിയുടെ പല അച്ചടിപ്പതിപ്പുകളും ഇറങ്ങാൻ ഇടയാക്കി.
ഇവയിൽ ശ്രദ്ധേയമായ ഒരു പതിപ്പ് 2001-ൽ ന്യൂയോർക്ക് പുസ്തകനിരൂപണമാസിക അവരുടെ ക്ലാസിക് പര‍മ്പരയിൽ പെടുത്തി ഇറക്കിയതാണ്.
ഉള്ളടക്കം വിഷാദം - പതിനേഴാം നൂറ്റാണ്ടിലെ ഇറ്റാലിയൻ ചിത്രകാരൻ, ഡൊമെനികോ ഫെറ്റിയുടെ രചന നിർവചനം
തന്റെ വിഷയത്തെ ബർട്ടൻ ഇങ്ങനെ നിർവചിക്കുന്നു:
നമ്മുടെ ഈ കൃതിക്ക് വിഷയമായ വിഷാദം , വീക്ഷണത്തിന്റെയോ സ്വഭാവത്തിന്റെയോ പ്രത്യേകതയാണ്.
വീക്ഷണത്തിലെ വിഷാദം താത്കാലികമാണ്.
ദുഃഖം, ദാരിദ്ര്യം, രോഗം, വൈഷമ്യം, ഭയം, വ്യസനം, സമ്മർദ്ദം, ബദ്ധപ്പാട്, അസംതൃപ്തി എന്നിവമൂലം ഉണ്ടാകുന്ന വേദന, വിരസത, ഭാരം, പാരവശ്യം എന്നല്ല, സന്തുഷ്ടി, ആഹ്ലാദം, ഹർഷം, എന്നിവക്ക് വിരുദ്ധമായിട്ടുള്ളതും നമുക്ക് വൈമുഖ്യവും വെറുപ്പും ജനിപ്പിക്കുന്നതുമായിട്ടുള്ളതിനെല്ലാമൊപ്പം വന്നും പോയും ഇരിക്കുന്നതാണത്.
ഈ അവസ്ഥയിലുള്ളവനെ, അത്ര ഔചിത്യത്തോടെയോ കൃത്യതയോടെയോ അല്ലെങ്കിലും'വിഷാദി' എന്നു വിളിക്കുമ്പോൾ നാം അർത്ഥമാക്കുന്നത്, വിരസൻ, ദുഃഖിതൻ, ഏകാന്തൻ, മമതാഹീനൻ, ക്ഷിപ്രകോപി, അസന്തുഷ്ടൻ എന്നൊക്കെയാണ്.
ഇത്തരം വിഷാദഭാവത്തിൽ നിന്ന് ജീവിച്ചിരിക്കുന്നവർക്കാർക്കും മുക്തിയില്ല.
അതിനുപരിയായിരി‍ക്കാൻ മാത്രം യുക്തനോ, ജ്ഞാനിയോ, തുഷ്ടനോ, ക്ഷമിയോ, മഹാമനസ്കനോ, ഭക്തനോ, ദൈവികനോ ആയി ആരുമില്ല.
എത്ര സമ്യക്‌ഭാവിയായവനും വല്ലപ്പോഴുമെങ്കിലും അതിന്റെ താഢനം അനുഭവിക്കാതിരിക്കാനാവില്ല.
ഇത്തരം വിഷാദം മർത്ത്യാവസ്ഥയുടെ ഭാഗമാണ്.
നാം പരിഗണിക്കാനുദ്ദേശിക്കുന്ന വിഷാദമാകട്ടെ ഒരു സ്വഭാവവും, ഗുരുതരമായ രോഗവും, ഔറേലിയാനസും മറ്റും പറയുന്നതുപോലെ, സ്ഥായീഭാവവും ആണ്.
അത് വല്ലപ്പോഴും എത്തുന്നതല്ല,  നിത്യസാന്നിദ്ധ്യണ്.
വളക്കാലം കൊണ്ട് വളർന്ന്, (സുഖകരമോ ദുഃഖകരമോ ആയ) സ്വഭാവമായി മാറിയിരിക്കുന്ന അതിനെ ഇല്ലായ്മ ചെയ്യുക അസാദ്ധ്യം തന്നെയാണ്.
ശാസ്ത്രങ്ങൾ, പൂർവരചനകൾ
ഇങ്ങനെ നിർവചിച്ച വിഷയത്തെ നേരിടാൻ ബർട്ടൺ അക്കാലത്ത് നടപ്പുണ്ടായിരുന്ന എല്ലാ ശാസ്ത്രങ്ങളുടേയും സഹായം തേടുന്നു.
മന:ശാസ്ത്രത്തേയും ശരീരശാസ്ത്രത്തേയും എന്നപോലെ  ജ്യോതിശാസ്ത്രം, കാലാവസ്ഥാശാസ്ത്രം, ദൈവശാസ്ത്രം ജ്യോതിഷശാസ്ത്രം പിശാചശാസ്ത്രം എന്നിവയെയൊക്കെ അദ്ദേഹം സഹായത്തിനുവിളിക്കുന്നുണ്ട്.
പുസ്തകത്തിന്റെ ഗണ്യമായൊരു ഭാഗം ഹിപ്പോക്രറ്റിസ്, അരിസ്റ്റോട്ടിൽ , ഗാലൻ തുടങ്ങിയ പൗരാണികരുടേയും മദ്ധ്യകാലലേഖകന്മാരുടേയും വൈദ്യവിഷയകമായ രചനകളിൽ നിന്നുള്ള ഉദ്ധരണികളാണ്.
പൂർവരചനകളുടെ പ്രസക്തവും അപ്രസക്തവുമായ പരാമർശങ്ങൾ കൊണ്ട് അനാട്ടമി നിറഞ്ഞിരിക്കുന്നു.
തികഞ്ഞ ലത്തീൻ പണ്ഡിതനായിരുന്ന ബർട്ടൺ ആ ഭാഷയിൽ നിന്നുള്ള ഒട്ടേറെ കവിതകളും അനാട്ടമിയിൽ ഉൾപ്പെടുത്തിയിട്ടുണ്ട്.
മറ്റു ഭാഷകളിൽ നിന്നുള്ള ഈവിധം ഉദ്ധരണികൾ മിക്കവാറും മൊഴിമാറ്റം ചെയ്യാതെയാണ് ചേർത്തിരിക്കുന്നത്.
ആമുഖഖണ്ഡം
അനാട്ടമി ഓഫ് മെലൻഘൊളി വളരെ വലിയ പുസ്തകമാണ്.
ഒറ്റവാല്യമായി പ്രസിദ്ധീകരിച്ച ആദ്യപതിപ്പ് 900 പുറം ഉണ്ടായിരുന്നു.
തുടർന്നുവന്ന പതിപ്പുകൾ അതിലും വലുതായിരുന്നു.
ആമുഖഖണ്ഡവും തുടർന്നുവരുന്നു മൂന്നുമുഖ്യഖണ്ഡങ്ങളുമായി പുസ്തകം വിഭജിച്ചിരിക്കുന്നു.
എല്ലാം എഴുതിയിരിക്കുന്നത് ബർട്ടന്റെ വിസ്തരിച്ചുള്ള ശൈലിയിലാണ്.
ആമുഖഖണ്ഡത്തിൽ ബർട്ടൺ സ്വയം കാണുന്നത് പുരാതനഗ്രീസിലെ "ചിരിക്കുന്ന ചിന്തകൻ" ഡെമോക്രിറ്റസിന്റെ പിൻഗാമിയായാണ്.
വായനക്കാരെ ഉദ്ദേശിച്ചുള്ള അവതരണക്കുറിപ്പിന്റെ ശീർഷകം, "ചെറിയ ഡെമോക്രിറ്റസ്, വായനക്കാരോട്" എന്നാണ്.
"കൊച്ചു ഡെമൊക്രിറ്റസ് തന്റെ പുസ്തകത്തോട്" എന്നു പേരിട്ടിരിക്കുന്ന ലത്തീൻ കവിതയാണ് തുടർന്ന്.
പിന്നെ "വിനോദവേള  പാഴാക്കുന്നു വായനക്കാരനുള്ള മുന്നറിയിപ്പ്" വായിക്കാം.
ഗ്രന്ഥത്തിന്റെ തന്നെ ഒരു സംഗ്രഹവും, ആമുഖഖണ്ഡത്തെ വിശദീകരിക്കുന്ന ഒരു കവിതയും കൂടി എഴുതിയാണ് ആ ഭാഗം അവസാനിപ്പിക്കുന്നത്.
മുഖ്യഖണ്ഡങ്ങൾ
തുടർന്നുവരുന്ന മൂന്നു മുഖ്യഖണ്ഡങ്ങളും ആമുഖത്തിന്റെ മട്ടിൽ വിസ്തരിച്ചാണ് എഴുതിയിരിക്കുന്നത്: ആദ്യത്തേതിൽ സാധാരണ വിഷാദാവസ്ഥകളുടെ കാരണങ്ങളും ലക്ഷണങ്ങളും വിശദീകരിച്ചിരിക്കുന്നു.
രണ്ടാമത്തെ ഖണ്ഡത്തിൽ വിഷാദാവസ്ഥക്കുള്ള പ്രതിവിധികളാണ് വിഷയം.
മൂന്നാം ഖണ്ഡത്തിൽ കൂടുതൽ സങ്കീർണ്ണവും വിശേഷതരവുമായ വിഷാദാവസ്ഥകളെക്കുറിച്ചു പറയുന്നു.
പ്രേമപീഡിതരുടെ വിഷാദവും മതവുമായിബന്ധപ്പെട്ട പലതരം ധാർമ്മികവിഷാദങ്ങളും ഇവിടെ പരിശോധനക്കു വിധേയമാകുന്നു.   'അനാട്ടമി' സമാപിക്കുന്നത് ദീർഘമായ ഒരു വിഷയസൂചിയോടെയാണ്.
"അതിൽ തന്നെ വായനക്കാരന് ആനന്ദം പകരാൻ വകയുള്ളത്" എന്ന് ന്യൂയോർക്ക് ടൈംസ് പുസ്തക നിരൂപണ മാസിക ഈ വിഷയസൂചിയെ പുകഴ്ത്തിയിട്ടുണ്ട്.
ആധുനികപതിപ്പുകൾ മിക്കവയും വിശദീകരണക്കുറിപ്പുകളും ലത്തീനിലുള്ള ഭാഗങ്ങളുടെ മൊഴിമാറ്റവും ഉൾക്കൊള്ളുന്നു.
അതിന്റെ രചനക്കുശേഷം വന്ന നാലോളം നൂറ്റാണ്ടുകളിൽ 'ആനാട്ടമി' ഏറെ ആരാധകരെ നേടിയിട്ടുണ്ട്.
ഇംഗ്ലീഷ് കാല്പനികകവി ജോൺ കീറ്റ്സ് അതിനെ തന്റെ പ്രിയപ്പെട്ട പുസ്തകം എന്നു വിശേഷിപ്പിച്ചു.
പ്രശസ്തവിമർശകൻ സാമുവൽ ജോൺസണും അനാട്ടമിയെ പുകഴ്ത്തി.
ഉദ്ധരണികളുടെ കനത്തഭാരം ചുമക്കുന്നതെങ്കിലും (Overloaded with quotation) വിലമതിക്കപ്പെടേണ്ട കൃതി എന്നാണ് ജോൺസൺ അതിനെ വിശേഷിപ്പിച്ചത്.
മറ്റുള്ളവരെ ആശ്രയിക്കാതെ "സ്വന്തം മനസ്സിൽ നിന്നെഴുതുമ്പോൾ" ബർട്ടന്റെ രചന ചൈതന്യവും ശക്തിയും പ്രകടിപ്പിക്കുന്നുവെന്നു കരുതിയ ജോൺസൺ, പ്രഭാതത്തിൽ രണ്ടുമണിക്കൂർ സമയത്തെ ഉറക്കം കളഞ്ഞുള്ള വായനക്ക് തന്നെ പ്രേരിപ്പിക്കാൻ കഴിവുള്ള ഒരേയൊരു കൃതി എന്ന് 'അനാട്ടമി'-യെ വിശേഷിപ്പിച്ചതായി അദ്ദേഹത്തിന്റെ ജീവചരിത്രകാരൻ ജെയിംസ് ബോസ്വെൽ രേഖപ്പെടുത്തിയിട്ടുണ്ട്.
പതിനെട്ടും പത്തൊൻപതും നൂറ്റാണ്ടുകളിലെ എഴുത്തുകാരായ ലോറൻസ് സ്റ്റേൺ, ചാൾസ് ലാമ്പ് എന്നിവരെപ്പോലെ ആധുനികരായ സാമുവൽ ബെക്കറ്റും, സ്റ്റാൻലി ഫിഷും, ഫിലിപ്പ് പുൾമാനും, ബർട്ടന്റെ കൃതിയെ ഇഷ്ടപ്പെട്ടു.
ഇരുപതാം നൂറ്റാണ്ടിലെ  സാഹിത്യകാരനും നൊബേൽസമ്മാന ജേതാവുമായ ജോർജ് ലൂയി ബോർഹെയുടെ ബാബേലിന്റെ ഗ്രന്ഥശാല എന്ന കഥയിൽ അനാട്ടമിയിൽ നിന്നുള്ള ഒരു ഉദ്ധരണി ഉപയോഗിക്കുന്നുണ്ട്.
അമേരിക്കാൻ വിദ്യാഭ്യാസവിചക്ഷണനും ചരിത്രകാരനുമായ ജാക്ക് ബാഴ്സൺ, അനാട്ടമിയിൽ ഇരുപതാം നൂറ്റാണ്ടിലെ മനോവിജ്ഞാനത്തിന്റെ പൂർവദർശനം കണ്ടു.
ആധുനികവിമർശകരിൽ പലരും ബർട്ടന്റെ കൃതിയെ കിറുക്കുപിടിച്ചതെങ്കിലും വിലയേറിയ ക്ലാസിക്കായി കണക്കാക്കുന്നു.
പുസ്തകത്തിന്റെ മുഴുവൻ പേര്, ദീർഘമാണ്: "The Anatomy of Melancholy, What it is: With all the Kinds, Causes, Symptomes, Prognostickes, and Several Cures of it.  In Three Maine Partitions with their several Sections, Members, and Subsections.  Philosophically, Historically, Opened and Cut up".
ഈ അവസ്ഥയിൽ അദ്ദേഹത്തിന് അല്പമെങ്കിലും മനോലാഘവം കിട്ടിയിരുന്നത് തെംസ് നദിയിലെ തോണിക്കാരുടെ തെറിപ്പാട്ടുകൾ കേൾക്കാൻ അവസരം കിട്ടുമ്പോഴായിരുന്നത്രെ.
"Burton's Anatomy of Melancholy, he said, was the only book that ever took him out of bed two hours sooner than he wished to rise."
അവലംബം ↑ "One of the Most Astonishing Books in all Literature".
William J. Long - English Literature, Its History and Its significance for the Life of the English Speaking World, പുറം 228 1 2 സംസ്കാരത്തിന്റെ കഥ ഏഴാം ഭാഗം, വിൽ, ഏരിയൽ ഡുറാന്റുമാർ - പുറം153 1 2 3 4 ↑ Émile Legouis, A History of English Literature (1926) ↑ The Complete Review discussion of The Anatomy of Melancholy ↑ William H. Gass, Introduction to The Anatomy of Melancholy , New York Review of Books 2001 ISBN 0-940322-66-8 ↑ Thomas Mallon, The New York Times Book Review , October 3, 1991 ↑ ജെയിംസ് ബോസ്വെൽ, സാമുവൽ ജോൺസന്റെ ജീവിതം, 179, 284 പുറങ്ങൾ ↑ Nick Lezard, " Classics of the Future, Archived 2008-10-28 at the Wayback Machine . "
The Guardian , September 16, 2000.
പുറത്തേക്കുള്ള കണ്ണികൾ മേക്കിങ്ങ് ഓഫ് അമേരിക്കാ ബുക്ക്‌സിൽ അനാട്ടമി ഓഫ് മെലൻകൊളീ അനാട്ടമി ഓഫ് മെനൻകൊളീയുടെ മറ്റൊരു ഓൺലൈൻ പതിപ്പ് Archived 2005-12-16 at the Wayback Machine .
അനാഥ ഇംഗ്ലീഷ് വിലാസം https://ml.wikipedia.org/wiki/Anadha
സോണി പിക്ചേഷ്സിനു വേണ്ടി പി.ഐ.എം കാസിം നിർമിച്ച മലയാളചലച്ചിത്രമാണ് അനാഥ .
ഷംസ്ഫിലിംസ് വിതരണം ചെയ്ത ഈ ചിത്രം 1970 ഫെബ്രുവരി 20-ന് കേരളത്തിൽ പ്രദർശനം തുടങ്ങി.
അഭിനേതാക്കൾ പ്രേം നസീർ കെ.പി. ഉമ്മർ ടി.എസ്. മുത്തയ്യ അടൂർ ഭാസി ഷീല കവിയൂർ പൊന്നമ്മ ജയഭാരതി മീന ശ്രീലത കോട്ടയം ശാന്ത പിന്നണിഗായകർ പി. സുശീല എസ്. ജാനകി കെ.ജെ. യേശുദാസ് അണിയറശിൽപ്പികൾ ബാനർ - സോണി പിക്ചേഴ്സ് കഥ, തിരക്കഥ, സംഭാഷണം - പാറപ്പുറം സംവിധാനം ‌- ജെ ഡി തോട്ടാൻ നിർമ്മാണം - പി ഐ എം കാസിം ഛായാഗ്രഹണം - ദത്ത് ചിത്രസംയോജനം - വി. പി. കൃഷ്ണൻ കലാസംവിധാനം - എസ് കൊന്നനാട്ട് ഗാനരചന -  പി ഭാസ്ക്കര.
സംഗീതം - എം.എസ്. ബാബുരാജ് ഗാനങ്ങൾ സംഗീതം - എം.എസ്. ബാബുരാജ് ഗാനരചന - പി. ഭാസ്കരൻ ക്ര.
ഗാനം ആലാപനം 1 താലോലം കിളി പൂത്താലി പി സുശീല 2 മുല്ലപ്പൂബാണത്താൽ കാമുകൻ കണ്ണൻ പി സുശീല 3 ഏതോ സുന്ദരസ്വപ്നങ്ങൾ നുകരും എസ് ജാനകി 4 ഹേമന്തനിദ്രയിൽ നിന്നും എസ് ജാനകി 5 ഇന്ദുലേഖ തൻ കെ ജെ യേശുദാസ് അവലംബം പുറത്തേക്കുള്ള കണ്ണികൾ മലയാളചലച്ചിത്രം ഡേറ്റാബേസിൽ നിന്ന് അനാഥ
ശ്രുതിസ്മൃതിവിരുദ്ധങ്ങളായ ആചാരങ്ങൾ എന്നാണ് അനാചാരങ്ങൾ എന്നതിന് കല്പിതമായ അർഥം.
എങ്കിലും പ്രത്യേകാചാരങ്ങൾ എന്ന അർഥത്തിലും ഇതു പ്രയോഗിച്ചു വരുന്നുണ്ട്.
കേരളത്തിലെ 64 അനാചാരങ്ങളെപ്പറ്റി പ്രസ്താവിക്കുമ്പോൾ പ്രായേണ വിവക്ഷ രണ്ടാമത്തെ അർഥത്തിലാണ്.
എന്തുകൊണ്ടെന്നാൽ ഈ അനാചാരങ്ങൾ കേരളത്തിൽ മാത്രം പ്രചാരത്തിലുള്ളവയാണ്.
അന്യത്ര ആചരണാഭാവാത് അനാചാരാൻ എന്നിങ്ങനെ ഒരു പരാമർശം ശാങ്കരസ്മൃതിയിൽ കാണുന്നത് അടിസ്ഥാനമാക്കി പരദേശങ്ങളിൽ ആചരിക്കപ്പെടാത്തതുകൊണ്ടാണ് ഇവ അനാചാരങ്ങൾ ആയിത്തീർന്നത് എന്നൊരു അഭിപ്രായവും നിലവിലുണ്ട്.
കേരളീയരുടെ ആചാരാനുഷ്ഠാനങ്ങൾക്കു പ്രമാണഗ്രന്ഥമെന്ന് വിശ്വസിക്കപ്പെട്ടിരുന്നതും പണ്ടേതന്നെ ലഭ്യമല്ലാതായിത്തീർന്നിട്ടുള്ളതും ആയ ഭാർഗവസ്മൃതിയെ സംക്ഷേപിച്ചുകൊണ്ട് ശങ്കരാചാര്യർ എഴുതിയതായി പറയപ്പെടുന്ന ശാങ്കരസ്മൃതിയിൽ ഈ അനാചാരങ്ങളെക്കുറിച്ച് 12-ആം അധ്യായത്തിൽ നാലാം പാദത്തിൽ പ്രതിപാദിച്ചുകാണുന്നു.
“ അഥാതോ∫നു പ്രവക്ഷ്യാമി നൃണാം കേരളവാസിനാം അനാചാരാൻ സമാസേന ഭാർഗവേണ പ്രദർശിതാൻ. അന്യത്രാചരണാഭാവാ- ദനാചാരാൻ ഭൃഗൂദ്വഹഃ യാനാചഷ്ട ചതുഃഷഷ്ടി- മാഖ്യാസ്യേ തത്ര താനപി ” ഭാർഗവസ്മൃതി
ഈ ധർമശാസ്ത്രഗ്രന്ഥത്തിന്റെ കർത്താവ് ഒരു ശങ്കരനാണെന്നു മാത്രമേ ഖണ്ഡിതമായി പറയാൻ സാധ്യമാകയുള്ളൂ.
ശാങ്കരസ്മൃതി എന്ന ഒന്ന് ഇപ്പോൾ കാണുന്നുണ്ട്.
അതു ഏതോ ക്ഷുദ്രഹൃദയന്മാരുടെ കുടലേഖനമാകുന്നു എന്നുള്ളതിന് അതിൽതന്നെ ലക്ഷ്യങ്ങൾ കാണുന്നു എന്ന് കേരളഭാഷാ സാഹിത്യ ചരിത്രത്തിൽ അഭിപ്രായപ്പെട്ടിട്ടുണ്ട്.
വിവാദവിഷയമായിത്തന്നെ ശാങ്കരസ്മൃതിയുടെ കർത്തൃത്വവും അനാചാരങ്ങളുടെ പിതൃത്വവും ഇന്നും അവശേഷിക്കുന്നു എന്നതാണ് വസ്തുത.
എന്നാൽ ഈ അനാചാരങ്ങളുടെ വിധാതാവ് ശങ്കരാചാര്യർ ആണെന്നു വ്യക്തമാക്കിയിരുന്നതിനെ സാധൂകരിക്കുന്നതിന് ഉപോൽബലകമായ രണ്ടു വാദങ്ങൾ ഇവയാണ് “ 64 ഗ്രാമക്കാരും ഒന്നിച്ചുകൂടരുതെന്നും നിങ്ങടെ ആചാരം പോയി ദ്വാപരയുഗത്തിൽ തന്നെ ശങ്കരാചാര്യർ അവതരിച്ച് അനാചാരം കല്പിക്കുമെന്നും പരശുരാമൻ ശപിച്ചാറെ ” — മദ്രാസ് ( ചെന്നൈ ) സർവകലാശാല പ്രസിദ്ധീകരിച്ച കേരളോത്പത്തി “ പുണ്യത്തിനും വൃത്തിക്കും ഗുണകരങ്ങളായി ചില ആചാരങ്ങളെ ആരംഭിക്കണമെന്ന് (ആചാര്യസ്വാമി) കല്പിച്ചു..... അതുകളെ അനാചാരങ്ങൾ എന്നു പറയുന്നു; ഇവിടെ അനാചാരശബ്ദത്തിന് നിഷിദ്ധാചാരമെന്നല്ല അപൂർവാചാരമെന്നാകുന്നു അർഥം ” — വൈക്കത്തു പാച്ചുമൂത്തത് (1814-83) കേരളത്തിലെ വിശേഷനിയമം എന്ന ഗ്രന്ഥം കേരളത്തിലെ അനാചാരങ്ങൾ
കേരളത്തിലെ പ്രത്യേകാചാരങ്ങളായി നിർദ്ദേശിക്കപ്പെട്ടിരിക്കുന്ന അനാചാരങ്ങൾ താഴെ പറയുന്നവയാണ്: പല്ലു തേക്കുവാൻ കോൽ ഉപയോഗിക്കരുത്.
ഉടുത്ത വസ്ത്രത്തോടുകൂടി മുങ്ങരുത്.
കുളിക്കാൻ വരുമ്പോൾ ഉടുത്തമുണ്ട് തോർത്താൻ ഉപയോഗിക്കരുത്.
പ്രാതസന്ധ്യയ്ക്ക് മുമ്പ് കുളിക്കരുത്.
കുളിക്കാതെ ഭക്ഷണസാധനങ്ങൾ പാകം ചെയ്യരുത്.
ഇന്നലെ കോരിവച്ച വെള്ളം ഇന്ന് ഉപയോഗിക്കരുത്.
നിഷ്കാമമായിട്ടേ കർമം ചെയ്യാവൂ.
കാൽ കഴുകാനോ മറ്റോ എടുത്ത വെള്ളം പാത്രത്തിൽ ബാക്കിവന്നാൽ മറ്റാവശ്യങ്ങൾക്ക് ഉപയോഗിക്കരുത്.
ബ്രാഹ്ണാദികൾ ശൂദ്രാദികളെ തൊട്ടാൽ കുളിക്കണം.
താണ ജാതിക്കാരെ അടുത്താലും കുളിക്കണം.
താണ ജാതിക്കാർ തൊട്ട ജലാശയങ്ങൾ തൊട്ടാൽ കുളിക്കണം.
ചൂലുകൊണ്ട് അടിച്ച നിലത്തു തളിക്കാതെ ചവുട്ടിയാൽ കുളിക്കണം.
ഭസ്മം ആദ്യം മേല്പോട്ടു ഒന്നും പിന്നെ വിലങ്ങത്തിൽ മൂന്നു വരിയായി കുറിയിടണം.
ബ്രാഹ്മണർ ചെയ്യുന്ന എല്ലാ കർമങ്ങൾക്കും വേണ്ടുന്ന മന്ത്രം കർമം ചെയ്യുന്ന ബ്രാഹ്മണൻ തന്നെ ഉച്ചരിക്കണം.
തലേദിവസത്തെ ചോറും കറിയും ഉപയോഗിക്കരുത്.
കുട്ടികൾ ഭക്ഷിച്ച ബാക്കി ഉപയോഗിക്കരുത്.
ശിവനു നിവേദിച്ച സാധനം ഉപയോഗിക്കരുത്.
കൈകൊണ്ടു വിളമ്പിയ ആഹാരദ്രവ്യം ഉപയോഗിക്കരുത്.
ഹോമാദികൾക്ക് എരുമയുടെ പാൽ മുതലായത് ഉപയോഗിക്കരുത്.
ചോറ് ഉരുട്ടാതെ വാരി തിന്നുകയോ ഉരുട്ടിയ ഉരുള പകുതി ഉണ്ടിട്ട് താഴെവയ്ക്കുകയോ ചെയ്യരുത്.
അശുദ്ധമായാൽ വെറ്റില മുറുക്കുകകൂടി ചെയ്യരുത്.
ബ്രഹ്മചാരി നിഷ്ഠയെയും വ്രതത്തെയും അനുഷ്ഠിക്കണം.
പഠിപ്പു കഴിഞ്ഞാൽ ഗുരുദക്ഷിണ ചെയ്യണം.
പെരുവഴിയിൽവച്ച് വേദം ഉച്ചരിക്കരുത്.
ഷോഡശകർമങ്ങൾ യഥാകാലം യഥാവിധി ചെയ്യണം.
കന്യകയെ വില്ക്കരുത്.
ഫലത്തെ ആഗ്രഹിച്ച് വ്രതത്തെ അനുഷ്ഠിക്കരുത്.
പുറത്തായ സ്ത്രീകളെ തൊട്ട സ്ത്രീകൾ കുളിച്ചിട്ടേ ഉണ്ണാവൂ.
കൈക്കോളന്റെ വേല ബ്രാഹ്മണർ ചെയ്യരുത്.
വെളുത്തേടന്റെ വേല ബ്രാഹ്മണർ ചെയ്യരുത്.
രുദ്രാക്ഷാദികളിൽ ബ്രാഹ്മണർ മാത്രമേ ശിവപൂജ ചെയ്യാവൂ.
ശൂദ്രന്റെ ശ്രാദ്ധത്തിന് ബ്രാഹ്മണർ പ്രതിഗ്രഹം വാങ്ങരുത്.
പിതാമഹന്റെയും മാതാമഹന്റെയും അവരുടെ പത്നിമാരുടെയും ശ്രാദ്ധങ്ങൾ ഊട്ടണം.
എല്ലാ അമാവാസിക്കും ശ്രാദ്ധം ഊട്ടണം.
മാതാപിതാക്കന്മാർ മരിച്ച കൊല്ലം തികയുന്ന ദിവസം സപിണ്ഡി എന്ന ക്രിയ ചെയ്യണം.
മേല്പറഞ്ഞ സപിണ്ഡി തികയുന്ന ദിവസംവരെ ദീക്ഷയും വേണം.
ശ്രാദ്ധം ഊട്ടേണ്ടത് നക്ഷത്രത്തിലാണ്.
സപിണ്ഡികാലത്ത് പുലവന്നാൽ അതു കഴിഞ്ഞേ സപിണ്ഡി ചെയ്യാവൂ.
ദത്തെടുക്കപ്പെട്ട മക്കളും സ്വന്തം അച്ഛനമ്മമാരുടെ ശ്രാദ്ധം ഊട്ടണം.
സ്വന്തം ഭൂമിയിലെ ശവം ദഹിപ്പിക്കാവൂ.
സന്ന്യാസി സ്ത്രീകളെ കാണരുത്.
സന്ന്യാസി മരിച്ചാൽ യാതൊരു ക്രിയയും ചെയ്യരുത്.
സന്ന്യാസിക്കായി ഗയാശ്രാദ്ധം പോലും ഊട്ടരുത്.
ബ്രാഹ്മണസ്ത്രീ ഭർത്താവിനെ ഒഴിച്ച് അന്യനെ കാണരുത്.
ബ്രാഹ്മണസ്ത്രീ ദാസിമാരോടു കൂടാതെ പുറത്തിറങ്ങരുത്.
ബ്രാഹ്മണസ്ത്രീ വെളുത്തുനിറത്തിലുള്ളതല്ലാത്ത വസ്ത്രം ധരിക്കരുത്.
ബ്രാഹ്മണസ്ത്രീ മൂക്കു കുത്തരുത്.
ബ്രാഹ്മണൻ മദ്യപിച്ചാൽ ഭ്രഷ്ടനാകും.
ബ്രാഹ്മണൻ മറ്റൊരു ബ്രാഹ്മണസ്ത്രീയിൽ പ്രവേശിച്ചാലും ഭ്രഷ്ടനാകും.
ദേവാലയങ്ങളിൽ പ്രേതപ്രതിഷ്ഠ ചെയ്യരുത്.
ദേവപ്രതിമയെ ശൂദ്രാദികൾ തൊട്ടുകൂടാ.
ഒരു ദേവന് നിവേദിച്ച സാധനം മറ്റൊരു ദേവന് നിവേദിക്കരുത്.
ഹോമം ചെയ്യാതെ വിവാഹാദികർമങ്ങൾ ചെയ്യരുത്.
ബ്രാഹ്മണർ അന്യോന്യം ആശീർവദിക്കരുത്.
ബ്രാഹ്മണർ അന്യോന്യം നമസ്കരിക്കരുത്.
കൊല്ലംതോറുമുള്ള പശുമേധം ചെയ്യരുത്.
ശൈവവൈഷ്ണവാദിഭേദങ്ങൾ അരുത്.
ഒരു പൂണൂൽ മാത്രമേ ധരിച്ചുകൂടു.
മൂത്ത മകനേ വേളി കഴിക്കാവൂ.
ക്ഷത്രിയാദികൾ അന്നംകൊണ്ടാണ് ശ്രാദ്ധം ഊട്ടേണ്ടത്.
അവർ അമ്മാവന്റെ ശ്രാദ്ധം ഊട്ടണം.
അവരുടെ മുതൽ മരുമക്കൾക്കാണ്.
ഭർത്താവു മരിച്ച സ്ത്രീ സന്ന്യസിക്കണം.
അവൾ ഉടന്തടി ചാടരുത്.
ഇവിടെ ഉദ്ധൃതങ്ങളായ അനാചാരങ്ങൾ മിക്കതും ആരോഗ്യകരമായ സാമുദായികജീവിതത്തെ ലക്ഷ്യമാക്കി രൂപപ്പെടുത്തിയിട്ടുള്ളവയാണെങ്കിലും പ്രാചീനമായ വർണവ്യവസ്ഥയെ ദൃഢപ്പെടുത്തുന്നതിന് കരുപ്പിടിച്ച ചില ആചാരങ്ങളും ഇതിൽ ഇല്ലായ്കയില്ല.
ഇതുംകൂടി വായിക്കുക കേരളഭാഷാ സാഹിത്യ ചരിത്രം വാല്യം ഒന്ന്.